Odd Melsom

Odd Erling Melsom (født 10. februar 1900, død 9. juni 1978) var en norsk NS-politiker og pressemann. Han var også kaptein i Hæren. Han arbeidet blant annet for NS-avisa Fritt Folk, først som redaksjonssekretær fra 1940 til 1942, deretter som redaktør fra 1944 fram til slutten av den andre verdenskrig. Han arbeidet også som presseleder i LO og som redaktør av LOs ukeavis Norsk Arbeidsliv under krigen.

Ved landssvikoppgjøret etter krigen i 1948 ble han dømt til 12 års tvangsarbeid.

Han var etter krigen engasjert i virksomheten til tidligere NS-medlemmer, blant annet som redaktør av Folk og Land mellom 1958 til 1978, og gav ut tre bøker om NS' virksomhet.

Bibliografi 
 Melsom, Odd: På nasjonal uriaspost, 1975 (ISBN 82-90181-00-0).
 Melsom, Odd: Nasjonal Samling og fagorganisasjonen, 1977 (ISBN 82-90181-01-9). 
 Melsom, Odd: Fra kirke- og kulturkampen under okkupasjonen, 1980 (ISBN 82-90181-02-7).

Referanser

Litteratur 
 Sørensen, Øystein: Hitler eller Quisling?: ideologiske brytninger i Nasjonal samling 1940-1945, 1989 (ISBN 82-02-11992-8).

Personer fra Oslo
Norske redaktører
Norske offiserer
Arméoffiserer
NS-politikere
Medlemmer av Nasjonal Samling
Nordmenn dømt i landssvikoppgjøret etter krigen
Nordmenn fra andre verdenskrig